**Z A P I S N I K**

sa sjednice Skupštine trgovačkog društva KOMAG d.o.o. Magadenovac,

održane dana 25. svibnja 2020. godine u prostorijama KOMAG d.o.o. Magadenovac, Glavna 1,

s početkom u 14,00 sati.

Skupštinu otvara predsjednik Skupštine Stjepan Živković, pozdravlja sve prisutne i utvrđuje da su Skupštini nazočni članovi Skupštine:

* Davorin Gašparić – predsjednik Općinskog vijeća, član
* Marin Lisec – zamjenik predsjednika Općinskog vijeća, član

Sjednici su nazočne i:

* Jasna Živković, direktorica Društva
* Ivana Perić – Display d.o.o., za računalne usluge Donji Miholjac, knjigovodstveni servis koji vodi financijsko poslovanje Duštva

Zapisnik vodi Valent Poslon,

Predsjednik Skupštine Stjepan Živković je utvrdio da su nazočni svi članovi Skupštine i da će sve Odluke biti pravovaljano donesene te predložio slijedeći

**DNEVNI RED:**

1. Usvajanje Zapisnika sa Skupštine Društva, održane 28. siječnja 2020. godine

2. Razmatranje i usvajanje Izvješća o radu KOMAG d.o.o. Magadenovac za 2019. godinu

3. Donošenje Odluke o utvrđivanju godišnjeg financijskog izvještaja za 2019. godinu

4. Donošenje Odluke o raspodjeli i uporabi dobiti 2019. godine

5. Različito

Dnevni red je jednoglasno usvojen te se prelazi na rad prema utvrđenom dnevnom redu.

**Točka 1. Usvajanje Zapisnika sa Skupštine Društva, održane 28. siječnja 2020. godine**

Primjedbi na Zapisnik sa sjednice Skupštine KOMAG d.o.o. Magadenovac održane dana 28.01.2020. godine nije bilo, te je Zapisnik **jednoglasno usvojen**.

*S obzirom na dnevni red predsjednik obavještava ostale članove Skupštine da neće sudjelovati u raspravi i izuzima se iz odlučivanja pod točkom 2. 3. i 4. dnevnog reda te predsjedanje prepušta Davorinu Gašparić.*

**Točka 2. Razmatranje i usvajanje Izvješća o radu KOMAG d.o.o. Magadenovac za 2019. godinu**

Izvješće o radu KOMAG d.o.o. Magadenovac za poslovnu 2019. godinu dostavljeno je svim članovima Skupštine u pisanom obliku, a dodatno obrazloženje podnijela je direktorica KOMAG d.o.o. Magadenovac Jasna Živković, koja je detaljno obrazložila cjelokupno poslovanje Društva kroz svih 12 mjeseci protekle poslovne godine.

Nakon uvodnog obrazloženja, Jasna Živković je istaknula da se najveći dio aktivnosti Društva odnosio na davanje usluga košenja i održavanja zelenih površina Općini Magadenovac kao i pravnim i fizičkim osobama na području Općine Magadenovac te održavanje groblja, nerazvrstanih cesta i zimsku službu.

Svi radovi planirani u 2019. godini su izvršeni na vrijeme.

Nadalje je ukratko obrazložila i financijsko poslovanje u prošloj godini te navela da je ukupan ostvareni prihod u 2019. godini iznosio je 534.325,00 kuna, a ukupni rashodi Društva u 2019. godinu iznosili su 492.263,00 kuna.

Većina prihoda je ostvarena od usluge održavanja javnih površina, odnosno uslugu košenja, i to naplatom održavanja javnih površina Općini Magadenovac te fizičkim i pravnim osobama sa područja Općine Magadenovac za održavanje zelenih površina u njihovom vlasništvu.

Ukupni ostvareni prihod od usluge održavanja zelenih površina u 2019. godini iznosio je 229.769,71 kn, a održavanjem je obuhvaćeno ukupno 731.863 m2 raznih zelenih površina na području Općine Magadenovac.

Dio prihoda u iznosu od 6.550,00 kn ostvaren je od usluge čišćenja javnih površina, a odnosio se na obrezivanje drveća, razna krčenja, uklanjanje otpada i ostalo.

Veliki dio prihoda ostvaren je od održavanja groblja i to ukupno 180.918,75 kn, a održavano je 289.470 m2 površina groblja u Beničancima, Kućancima, Lacićima i Šljivoševcima.

Ostvareni prihod od usluge održavanja nerazvrstanih cesta (održavanje i košenje bankina) u 2019. godini iznosio je 95.187,50 kn, a održavanjem je obuhvaćeno ukupno 152.300 m2 bankina nerazvrstanih cesta na području Općine Magadenovac.

Od ostalih prihoda značajniji su: zimska služba – 80.000,00 kn, održavanje, usluge ukopa – 10.500,00 kn te usluge iznajmljivanja i montaže velikog šatora – 18.125,00 kn.

Ukupni rashodi Društva u 2019. godinu iznosili su 492.263 kn.

Najveći dio rashoda odnosio se na troškove neto plaća radnika, troškova poreza i doprinosa iz plaća i troškova doprinosa na plaće te darova za djecu, regresa, božićnice i prijevoza u iznosu od 326.155,78 kn.

Značajnije stavke u troškovima čine i:

- trošak za gorivo 24.872,74 kn,

- potrošni materijal i rezervne dijelove 25.814,58 kn,

- usluge tekućeg održavanja – 22.495,76

- troškovi osiguranja radnika, imovine i liječnički pregledi 15.341,85 kn,

- leasing za teretno kombi vozilo 36.832,13 kn,

- knjigovodstvenog servisa – 22.000,00 kn,

- registracije vozila 1.944,61 kn

- premije osiguranja od automobilske odgovornosti 8.141,85

- ostali troškovi ( premije osiguranja radnika, službena radna odjeća i obuća, izrada elaborata GDPR, članarine , naknade za usluge banaka i de.) – 38.485,30 kn.

Napominje da dodatne troškove održavanja iziskuju stari strojevi i oprema, osobito traktor, čija produktivnost postaje sve manja, a gomilanje tih troškova onemogućava konkurentnost i poslovni napredak društva. Stoga, možemo zaključiti da je u idućem razdoblju potrebna obnova strojeva i opreme.

Nadalje navodi da ostvarena dobit za 2019. godinu iznosi 30.548,00 kn što iskazuje pozitivan rezultat u poslovanju te pokazuje da je poslovanje usklađeno s mogućnostima financijskih prihoda.

Zaključuje da je, osim pozitivnog poslovanja u prošloj godini, važno za spomenuti da Društvo redovito izvršava sve svoje obveze prema korisnicima, radnicima, dobavljačima i institucijama.

Predsjedavajući Skupštine zahvalio se direktorici na detaljnom izlaganju i otvorio raspravu po podnesenom Izvješću.

Marin Lisec pozdravlja sve prisutne te iskazuje zadovoljstvo poslovanjem i cjelokupnim radom KOMAG-a, a posebno ostvarenom dobiti u prošloj godini, koja je nešto veća nego 2018. godine. Smatra da ovako pozitivne pokazatelje u poslovanju Društva treba svakako nastaviti i u idućim godini te, po mogućnosti, proširiti pružanje usluga.

Davorin Gašparić, pohvaljuje rad KOMAG d.o.o. u 2019. godini, te ističe zadovoljstvo poslovnim pokazateljima.

Kako se više nitko nije javio za raspravu, predsjedavajući Skupštine daje na glasovanje Izvješće o radu KOMAG d.o.o. Magadenovac u 2019. godini.

Nakon glasovanja, predsjedavajući Skupštine konstatira da je **s dva glasa** usvojeno

*IZVJEŠĆE O RADU KOMAG d.o.o. MAGADENOVAC U 2019. GODINI*

**Točka 3. Donošenje Odluke o utvrđivanju godišnjeg financijskog izvještaja za 2019. godinu**

Predsjedavajući Skupštine rekao je da je prijedlog Odluke o utvrđivanju godišnjeg financijskog izvještaja za 2019. godinu dostavljen svim članovima Skupštine u pisanom obliku te je dao riječ direktorici Društva koja je ponovila da se iz prethodne točke vide financijski rezultati na kraju 2019. godine te naglasila da će Ivana Perić koja vodi financijsko poslovanje Društva detaljnije obrazložiti stavke godišnjeg financijskog izvješća.

Ivana Perić između ostalog iznosi i slijedeće financijske podatke:

1. Bilanca sa zbrojem aktive, odnosno pasive – 309.748 kn

2. Račun dobiti i gubitka s pozicijama

- ukupni prihodi - 534.325 kn

- ukupni rashodi - 492.263 kn

- dobit prije oporezivanja - 34.714 kn

- porez na dobit - 4.166 kn

- dobit nakon oporezivanja - 30.548 kn

3. Bilješke uz temeljne financijske izvještaje

Nakon detaljnog izlaganja Ivane Perić, Predsjedavajući Skupštine Davorin Gašparić otvorio je raspravu.

Marin Lisec zahvaljuje se na detaljnom obrazlaganju svih stavki te zaključuje da je dobit možda nešto manja od očekivane, ali, što je najvažnije, pokazuje pozitivno poslovanje Društva i u 2019. godini

Davorin Gašparić dodao je da, upravo tim pozitivnim poslovanjem koje se ostvaruje već nekoliko godina za redom, Društvo opravdava razlog svog osnivanja i djelovanja.

Obzirom da se više nitko nije javio za riječ, predsjedavajući Skupštine daje na glasovanje Odluku o utvrđivanju godišnjeg financijskog izvještaja za 2019. godinu.

Nakon glasovanja, predsjedavajući Skupštine utvrđuje da je **s dva glasa** donesena

*ODLUKA O UTVRĐIVANJU GODIŠNJEG FINANCIJSKOG IZVJEŠTAJA ZA 2019. GODINU*

**Točka 4. Donošenje Odluke o raspodjeli i uporabi dobiti 2019. godine**

Prijedlog Odluke o raspodjeli i uporabi dobiti 2019. godine dobili su svi članovi Skupštine u pisanom obliku.

Obrazloženje Odluke dala je direktorica Jasna Živković koja ponavlja da ostvarena dobit u 2019. godini iznosi 30.548,00 kuna te predlaže da se dobit zadrži za poslovanje Društva u 2020. godini.

Članovi Skupštine složili su se s prijedlogom da se ostvarena dobit zadrži u Društvu za daljnje poslovanje te su s **dva glasa** donijeli

*ODLUKU O RASPODJELI I UPORABI DOBITI 2019. GODINE*

**Točka 5. Različito**

U prostoriju za sastanke je pozvan Stjepan Živković predsjednik Skupštine i nastavio voditi sjednicu.

Kako nije bilo pitanja i prijedloga, predsjednik Skupštine zaključio je rad Skupštine u 15:30 sati.

Broj: 05 – 2020 - 27

U Magadenovcu, 25.5.2020. godine

Zapisničar: Predsjednik Skupštine:

Valent Poslon v.r. Stjepan Živković v.r.